Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Corsair Components
Corsair perustettiin alun perin Kaliforniassa vuonna 1994, ja se valmisti COASt-moduuleiksi kutsuttuja L2-välimuisteja OEM-valmistajille. Yhtiö joutui kuitenkin pian siirtymään DRAM-muistien valmistukseen, kun Intel integroi L2-välimuistin Pentium Pro -prosessoreihinsa ja lopetti näin ulkoisten COASt-moduulien tarpeen. Vuonna 2002 yhtiö alkoi toimittaa tietokoneharrastajille suunniteltuja DRAM-moduuleita, jotka sopivat harrastajien keskuudessa yleiseen ylikellottamiseen. Muistimoduuleiden lisäksi Corsair alkoi valmitaa vähitellen myös muita tietokoneiden komponentteja.